**KULTŪROS IR MENO TARYBOS POSĖDŽIO**

**PROTOKOLAS**

 **2022-04-26 Nr. TAR1-81**

Posėdžio data: 2022 m. balandžio 21 d., 14:00-15:30 val.

Posėdžio vieta: Microsoft Teams platforma

Posėdžio pirmininkas – dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, Kultūros ir meno tarybos pirmininkas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo (9 nariai iš 11):

1. Dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, KMT (Kultūros ir meno tarybos) pirmininkas;
2. Arvydas Cesiulis, Klaipėdos miesto mero pavaduotojas, Klaipėdos miesto savivaldybės tarybos, Kultūros, švietimo ir sporto komiteto narys;
3. Kristina Jakštė, Kultūros centro „Žvejų rūmai“ direktoriaus pavaduotoja kultūrinei veiklai;
4. Daiva Kšanienė, muzikologė;
5. Neringa Poškutė – Jukumienė, Lietuvos dailininkų sąjungos Klaipėdos skyriaus pirmininkė;
6. Gintaras Bendžius, muzikos prodiuseris.

Kiti posėdžio dalyviai:

1. Eglė Deltuvaitė, Kultūros skyriaus vedėja;
2. Greta Meškauskienė, projekto „Klaipėda Europos jaunimo sostinė vadovė“;
3. Agnė Kovalenkaitė, Jaunimo ir bendruomenės reikalų koordinavimo grupės vyr. specialistė.

**DARBOTVARKĖ:**

1. **Dėl likusių nepanaudotų asignavimų perskirstymo.**
2. **Dėl pritarimo kultūros ir meno programų „Kalėdiniai naujametiniai renginiai Klaipėdoje“ ir „Prancūzų ir klaipėdiečių kooprodukciniai šiuolaikinio šokio projektai“ finansavimo sąlygoms.**
3. **Dėl projekto „Klaipėda – Europos jaunimo sostinė“ ataskaitos pristatymo. (Pristato –Greta Meškauskienė).**
4. **Dėl Klaipėdos jaunimo forumo rezoliucijų dėl renginių pritaikymo neįgaliesiems ir užsieniečiams. (Pristato – Agnė Kovalenkaitė).**

Pridedama:

* + - 1. Klaipėdos dramos teatro prašymas dėl lėšų perskirstymo;
			2. Savivaldybės biudžeto lėšomis iš dalies finansuojamos programos „Prancūzų ir klaipėdiečių šiuolaikinio šokio kooprodukcinių projektų įgyvendinimas“ sąlygų aprašas;
			3. Projekto ‚Klaipėda Europos jaunimo sostinė“ pristatymas“;
			4. Savivaldybės biudžeto lėšomis iš dalies finansuojamos programos „kalėdinių naujametinių renginių ciklas Klaipėdoje“ sąlygų aprašas;
			5. Klaipėdos jaunimo forumo rezoliucijos dėl renginių pritaikymo neįgaliesiems ir užsieniečiams.

 **SVARSTYTA 1. Dėl likusių nepanaudotų asignavimų perskirstymo.**

Kristina Skiotytė-Radienė pristatė gautą Klaipėdos dramos teatro prašymą, ir pažymėjo, kad prašomas finansuoti Klaipėdos dramos teatro projektas „Spektaklio A. Duda-Gracz „Tarp Lenos kojų, arba „Švenčiausiosios Mergelės Marijos mirtis“ pagal Mikelandželą Karavadžą“ gastrolės užsienyje“ yra pirmasis sąraše tarp tų projektų kurie būtų finansuoti likus nepanaudotų biudžeto asignavimų (surinko 74 balus, ekspertai projektui rekomendavo skirti 8000 Eur.) Pažymėjo, kad teatras projekto kuriam gavo finansavimą iš Savivaldybės biudžeto lėšų negali įgyvendinti ne dėl savo kaltės. Atkreipė dėmesį, kad kitas už brūkšnio sąraše esantis projektas taip pat surinkęs 74 balus yra chorinės bendrijos „Aukuras“ projektas – sakralinės muzikos festivalis „Misericordia“. Taip pat pažymėjo, kad jeigu KMT apsispręstų likusias nepanaudotas lėšas skirti Dramos teatro projektui, teatras savo ruožtu lėšas kurias planavo skirti spektaklio „Tarp Lenos kojų, arba „Švenčiausiosios Mergelės Marijos mirtis“ gastrolėms skirtų Kijevo akademinio dramos ir komedijos teatro dramaturgės, kino scenaristės Natalijos Vorožbit pjesės „Blogi keliai“ rodymui Klaipėdoje, spektaklyje nemokamai lankytis būtų kviečiame Klaipėdoje apsistoję Ukrainos karo pabėgėliai.

Pirmininkas pakvietė KMT narius diskutuoti dėl galimo lėšų perskirstymo.

Arvydas Cesiulis pasiūlė skirti lėšas teatrui.

Neringa Poškutė pritarė siūlymui.

Daugiau esminių pastabų KMT nariai neturėjo.

**NUTARTA. 1. Atsižvelgiant į ekspertų rekomenduojamą sumą, siūlyti savivaldybės administracijos direktoriui perskirstyti Kultūros ir meno sričių projektų dalinį finansavimą likusius nepanaudotus asignavimus t.y. – 8000 Eurų skiriant projektui „Spektaklio A. Duda-Gracz „Tarp Lenos kojų, arba „Švenčiausiosios Mergelės Marijos mirtis“ pagal Mikelandželą Karavadžą“.**

 **SVARSTYTA. 2. Dėl pritarimo kultūros ir meno programų „Kalėdiniai naujametiniai renginiai Klaipėdoje“ ir „Prancūzų ir klaipėdiečių kooprodukciniai šiuolaikinio šokio projektai“ finansavimo sąlygoms.**

Kristina Skiotytė-Radienė pristatė siūlomos programos „Kalėdiniai naujametiniai renginiai Klaipėdoje“ finansavimo sąlygas (pridedama).

 Pirmininkas pakvietė narius diskutuoti.

 Gintaras Bendžius pasiūlė neįvardyti konkrečių naujųjų metų šou priemonių, paliekant tai kūrėjų išmonei, nurodant, kad gali būti pasitelkiamos šiuolaikinių technologijų priemonės.

 Arvydas Cesiulis pasiūlė finansavimo sąlygose numatyti, kad naujų metų šou turi būti nekenksmingas aplinkai ir žmonių gerovei.

 Daugiau esminių pastabų KMT nariai neturėjo.

 Kristina Skiotytė-Radienė pristatė siūlomos programos „Prancūzų ir klaipėdiečių kooprodukciniai šiuolaikinio šokio projektai“ finansavimo sąlygas (pridedama).

 Pažymėjo, kad Klaipėdos miesto savivaldybė jau nuo 2017 m. kartu su partneriais (Klaipėdos universitetu ir Prancūzijos ambasada Lietuvoje) įgyvendina Kultūrinio bendradarbiavimo trijose srityse (istorinės atminties įamžinimo, prancūzų kino skaidos ir šiuolaikinio šokio kooprodukcijos kūrimo) veiklas. Projekto partneriai jau įamžino prancūzmečio laikotarpiui reikšmingus pastatus Klaipėdoje, MLIM parengė parodą ir publikaciją Prancūzijos užsienio reikalų ministerijos archyvuose saugomų su prancūzmečio laikotarpiu Klaipėdoje susijusių dokumentų pagrindu. Kasmet miestas sulaukia išskirtinio festivalio „Žiemos ekranai“, sukurtas ne vienas kooprodukcinis šiuolaikinio šokio spektaklis, garsiausi jų „Pareiškiu/Brandir“ ir „Audros akis“, kasmet miestiečiams ir šokio profesionalams organizuojamos vertingos šiuolaikinio šokio kūrybines dirbtuvės.

 Pirmininkas paklausė ar KMT nariai turi pastabų finansavimo sąlygoms. KMT nariai pastabų neturėjo.

 **NUTARTA: 2.Siūlyti savivaldybės administracijos direktoriui patvirtinti Kultūros skyriaus parengtus Kultūros ir meno programų dalinio finansavimo aprašus:**

 **-„Kalėdiniai naujametiniai renginiai Klaipėdoje“, numatant, kad naujų metų šou turi sudaryti šiuolaikinių technologijų, aplinkai ir žmonių gerovei nekenksmingos priemonės;**

 **-„Prancūzų ir klaipėdiečių kooprodukciniai šiuolaikinio šokio projektai“**

 **SVARSTYTA 3. Projekto ‚Klaipėda Europos jaunimo sostinė“ pristatymas“.**

Greta Meškauskienė pristatė projekto „Klaipėda – Europos jaunimo sostinė“ veiklos rezultatus (pridedama).

 KMT nariai pasidžiaugė aktyvėjančia jaunimo organizacijų veikla Klaipėdoje, palinkėjo tęsti sostinės metais pradėtas įgyvendinti veiklas.

 **SVARSTYTA 4. Dėl Klaipėdos jaunimo forumo rezoliucijų dėl renginių pritaikymo neįgaliesiems ir užsieniečiams.**

Agnė Kovalenkaitė pristatė Klaipėdos jaunimo forumo metu parengtą rezoliuciją dėl renginių pritaikymo neįgaliesiems (pridedama).

 KMT nariai esminių prieštaravimų neturėjo, pažymėjo, kad būtina pagal galimybes sudaryti sąlygas visiems asmenims nepriklausomai nuo jų negalios dalyvauti kultūriniuose renginiuose.

 Agnė Kovalenkaitė pristatė Klaipėdos jaunimo forumo metu parengtą rezoliuciją dėl renginių pritaikymo užsieniečiams (pridedama).

 Jonas Genys pažymėjo, kad kultūrinių renginių, projektų ar parodų organizatoriai ir dabar pagal galimybes ir poreikį sudaro sąlygas renginius, informaciją ar jos dalį versti į užsienio kalbas.

 Neringa Poškutė pažymėjo, kad dirbtinai projektų pritaikyti užsieniečiams nereikėtų, tačiau renginių organizatoriai jeigu jų tikslas yra orientuotis į tarptautinę auditoriją patys yra suinteresuoti ir pasirūpina tam tikrų projektų dalių vertimu.

 KMT nariai vienbalsiai pasidžiaugė aktyvaus pilietiško jaunimo iniciatyvomis.

Posėdžio pirmininkas dr. Jonas Genys

Posėdžio sekretorė Kristina Skiotytė-Radienė